
СРПСКИ НОВИНАРСКИ КОНГРЕС. 


Српско Новинарско Удружење у Био- 
граду узело је иницијативу да ове године 
сазове конгрес свију српских новинара. 
Од колике вриједности може да буде ова- 
кав скуп по српске листове и у опће по 
српску књигу, да се разумјети: кад толи- 
ко прешних и несређених питања чекају 
на своја ријешења. 

Кад је уредништво »Зоре« било ста- 
вило питање неким представницима срп- 
ске књиге: » Шта мисле о српском књи- 
жевном конгресу?« — добило је и таких 
одговора, који: не разумију ради чега би 
се имао сазивати. Баш као да све тако 
глатко тече и као да је све у свом пог- 
пуном реду. Какви су ови одговори за 
»Зору« намијењени, такав је морао бити 
и одзив у ствари, онда, кад је » Бранково 

Коло« узело иницијативу ради његова 
сазива. Мисао је напуштена и до данас 
није се ради њена остварења ништа учи- 
нило. 

Приликом ријешења Српског Новинар- 
ског Удружења у Биограду ради сазива 
опћег српског новинарског конгреса, мо- 
гло би се поново нешто покушати. На- 
име, у овом тијелу биће људи, који осим 
журналистике, раде и на српској књизи, 
биће чланова конгреса који би се могли 
загријати и за толико помињани књижевни 
конгрес. Ја не сумњам да ту неће бити 
позвани и уредници наших белетристич- 
них, научних и чисто стручних листова, 
те би том приликом скупљени могли уста- 
новити један привремени одбор, који би 
узео бригу на себе да у згодно вријеме 
дође идо сазива српског књижевног кон- 
греса, који би био сазван у духу како 
је у »Бранковом Колу« још некад напо- 
мењено т. ј. да се позову књижарници 
и издавачи као саставни дио напретка 
наше књижевности, са којима ваља јед- 
ном да се среди одношај у правном и 
многом ком другом погледу. 

Ово напомињемо нарочито што је ко- 

рак Новинарског Удружења први поку- 
шај заједнице оних наших људи који 
своју снагу троше пером и мастилом за 
добро српске мисли и који су најближи 
онима који то исто чине са својим књи- 
жевним едицијама као аутори или као 
власници. 

За сада доносимо ово ради напомене 
и интереса остварења ове мисли а првом 
приликом донијећемо и конкретних пријед- 
лога који би били од интереса како неки 
за Српски Новинарски Конгрес тако неки 
за Српски Књижевни Конгрес. 

Ми молимо нашу журналистику да се 
на ово питање осврне и своју ријеч за- 
ложи. 

ОЦЈЕНЕ И ПРИКАЗИ 


Ж »Царигрдске слике и прилике«, пу- 
тописне црте од Чеде Мијатовића (Књиге Матице 
Српске бр. 3). У Новом Саду. Издање Матице 
Српске 1901. 


О овој књизи написао је Павле Поповић 
оцјену у »Српском Књижевном Гласнику« и Јаша 
М. Продановић у »Бранковом Колу«. Ми из обје 
ове оцјене доносимо нека мјеста. Г. Поповић: 


»Г. Мијатовић, како изгледа, оставља корисне 
3. 

радове којима се бавио, и одлучно узима дру- 
ге, за које се не може рећи да одговарају 
каквим потребама књижевним. Он се више не 
ставља у службу тим потребама, него се про- 
сто забавља. Он налази да је књижевност 
једно згодно средство за разонођење и забаву, 
и тако је и узима. Тако он гледа данас на 
књижевност, и према таквим погледима управља 
своје учешће у њој. И то је врло карактеристич- 
но за последње године његове књижевничке ка- 
риере. Колико су год оне раније године обеле- 
жене озбиљним схватањем књижевних потреба, 
толико ове последње, поред свих изузетака, губе 
то обележје. Г. Мијатовић је (тако изгледа по 
подацима које је о себи оставио у својој књизи) 
живео у Цариграду као један старији отмен го- 
сподин који се забавља. Он се нпр. кретао јед- 
нако у дипломатским круговима којима је и при- 
падао, интересовао се стално за њих, и скоро 
само за њих, живео у Теранији и чинио отуда 
каткад излете по околини, возио се свако јутро 
лађом по Боспору пуна три летња месеца, вра- 
Ћао се у вече кући опет лађом, и само уживао 
за то време у лепом изгледу, гледао покаткад 
коју параду и свечаност, седео у вече на тераси 
Летње Палате или другог ког хотела, слушао 
бечке валцере и гледао лепе и елегантне жене, 
или седео код куће и читао » по уайіз?« и 
»Бранково Коло«, и т. д. Ето тако је Г. Мија- 
товић (после свог званичног посла, разуме се; 
ми о њему овде никако не говоримо као о др- 
жавном службенику) проводио време по Цари- 
граду. Међутим, оваква употреба времена не од- 
говара оној коју би имао чинити прави путопи- 

сац, онај који хоће озбиљно да позна Цариград, 
свет и прилике у њему. Г. Мијатовић је, по све- 
му се види, дао један лаки и забавни списа 
не дело озбиљног познавања и посматрања. Узда- 
јући се у своје стилистичне способности, он је 
можда мислио ла ће празнине и оскудице позна- 
вања накнадити »поетским« описима, стилистич- 
ким покушајима у раду Т. Готје и Е. Амичиса... 
Г. Мијатовић воли, и ми одавна знамо за ту 
његову слабост, да историске догађаје прича што 
драматичније, патетичније; и ми немамо ништа 
против тога. Али он уз то, из неких необјашњи- 
вих разлога налази велика задовољства у изве- 
сним баналним приповедачким процедурама које 
су врло јевтиног ефекта а које су озбиљном 
човеку отужне. У место н. пр. да, после описа 
каке историске знаменитости, лросто исприча 
догађаје који су с њом у вези, Г. Мијатовић 
обично представља како му се ту указала визија 
тога догађаја, како је он потресен, како се за- 
нео, како се после пробудио из тога заноса и 
т. д. »Да станем овде... да вам испричам бар 
једно од привиђења која су ми се... наметала«, 
каже он кад ступи пред капију Блаженства. »Го- 
тово бих рскао да ме је светлост са кубета (Св. 
Софије) занела у неку врсту хипнотичнога сна, 
у коме ми призори од догађаја... излажаху пред 
очи. Мој каваз разбуди ме из тога сна«. Што 
се тиче оних других глава књиге у којима се 
не прича историја него описује данашњи Цари- 
град, у њима Г. Мијатовић није добар вођ. Њега 
врло мало ствари интересују, и он ту скоро нема 
шта да нам каже. У првој глави н. пр. у којој 
је испричан долазак, укупни изглед, први утисак, 

и у којој се говори о Стамбулу, све суморно и 
укратко, Г. Мијатовић се одмах показује једно- 
страна укуса и навика које нису за путописца. 
Њега, наиме, Стамбул не занима; и што је он 
у њему нашао, то су узани тротоари, прљаве 
улице, рђава калдрма. Непрестано се на то тужи 
кад о Стамбулу говори, и изгледа као господин 
који је дошао да види нешто бајаги интересантно, 
а овамо нашао само оно што га љути и чини 
нервозним. ја нисам био у Цариграду, али држим 
да те »прљаве улице« у Стамбулу ипак морају 
имати нечег интересантног. Ко воли оно што је 
локално, домаће, оригинално, карактеристично, 
живописно, јамачно ће баш у том дблу Цари- 
града наћи доста ствари које би га живо заин- 
тересовале. А то треба да воли, ко је путописац«. 
Г. Јаша М. Продановић: »Г. Мијатовић је, и по- 
крај свога европског васпитања остао у души 
само један углађен источњак. Њега привлачи 
највише сјај и величанствени изглед палата, он 
најрадије говори о парадама, и с неким непри- 
кривеним апетитом описује скупоцено рухо цар- 
ских доглавника. Кад је реч о пуним ризни- 
цама, о драгом камењу, о небројеном благу, 
његово одушевљење постаје једна скоро детиња 
радост. Читалац осећа да у описима источњачке 
раскоши г. Мијатовић оде каткад далеко, уђе у 
хиперболе, заборави се, и мало те не дође до 
самих граница бајке и гатке. Он је нека врста 
прозног одара материјалном блеску, и њему је 
скоро поетичније шуштање тешке свиле, лелуја- 
ње танких златотканих превеса, сјај дијаманта и 
звук злата но природа и њене лепоте. И кад 
се најјаче занесе природом, кад хоће што сил- 

није да представи њене дражи он јој чини част 
да је упореди с особинама драгоценог камења и 
благородних метала. Њему је море растопљен 
смарагд и загасито плави сафир, сунчани зраци 
златни, месечеви сребрни, њему је лепо дете 
зрно бисера. Он једва додирује разне историјске 
натписе, али и на једној обичној простирци у 
кајику види златан вез, на једном маленом ча- 
сонвику сагледа инкрустиране дијаманте, на јед- 
ном женском појасу примети веће и мање туркизе. 
Има још један предмет који привлачи погледе 
г. Мијатовића. То су жене, наравно лепе и мла- 
де жене, а уз то у богату руху и сјајним еки- 
пажима. Г. Мијатовић као да није био рад да се 
одмах уоче те његове симпатије, али и ако је 
мало рекао о женама, рекао је с више наклоно- 
сти но каваљерског поштовања. Стил г. Мија- 
товићев има доста реторизма, пун је метафора 
не баш увек срећно изабраних, поређења у ко- 
јима се покаткад познато пореди с непознатим 
(место обрнуто), а има доста и познатих, давно 
ислужених израза. У колико је г. Мијатовић си- 
ромашнији у осећању, у толико се више напреже 
да то надокнади фразом. Његове реченице не 
задржавају се дуго у свести, не дају јасну сли- 
ку, не расветљују предмете, и чешће нагомила- 
ност епитета растроји пажњу читаочеву. Изгледа 
да је г. Мијатовић покушао да буде близак мо- 
дерним француским писцима, али је заостао иза 
њих и лепотом и тачношћу израза. Али, има у 
т. Мијатовића и лепих књижевних па и песнич- 
ких израза, има доста пута тачног и лепог по- 
ређења, има неусиљености у изражавању, и глат- 
ких, сјајних реченица. Ја ипак волим оне просте, 

домаћим језиком казане, без кићених речи опи- 
се г. Милићевићеве у »Зимњим Вечерима« но ове 
китњасте реченице г. Мијатовићеве. Можда те моје 
симпатије полазе и са сазнања да се човек ими- 
тацијом туђим писцима лако може приближити 
стилу г. Мијатовића, док му за писање у жанру 
г. Милићевића треба велико познавање народног 
језика и народног духа«. 

ж Дошла нам је до рука једна мала књи- 
жица која заједно са штампарским погрјешкама 
износи 56 страница малог формата. Наслов јој 
је »Диоскури — песме«. У првом су дијелу пје- 
сме Мил. Р. Димитријевића а у другом М. Сема- 
на. Ко ли је г. Мил. Р. Димитријевић а ко ли г. 
М. Семан, не знамо, али судећи по неким буч- 
ним латинским насловима зацијело би их нашли 
у школским клупама. Осим артије у овој књизи 
не да се ништа похвалити. 


ПРОСЛАВА ВИКТОРА ИГА 


Освануо је и 26 фебруар. Париз је биоу 
свечаном руху. Министарства, берзе, новчани за- 
води, судови и остала државна надлештва нијесу 
радила. По свима школама држани су свечани 
говори о значају тог дана. Студенти су носили 
на грудима медаље с ликом Иговим, поносити 
што се ма и за тренут могу пренијети у Игово 
доба. Као увод у саму свечаност, одиграна је, 
25 фебруара, у позоришту Одеону, Игова драма 
»Ерее«, којом је приликом Кловис Иго држао 
значајан говор, а глумци декламовали поједине 
стихове. За овим је сјутрадан, дошла свечаност 
у Пантеону, која је веома сјајно испала. Уну- 

трашњост Пантеона, веома умјетнички украшена, 
чинила іе величанствен утисак. Свечаности су 
присуствовали, поред предсједника републике и 
владе, заступници свих корпорација, академици, 
универзитетски професори и сви познати књи- 
жевници. Иностранство је заступао дипломатски 
кор, а осим тога и изасланици појединих ома- 
њих држава. — Тачно у 10 часова дошао је 
предсједник Лубе у Пантеон, праћен министром 
предсједником Валдек-Русо-ом, па је затим отпо- 
чета свечаност, говором министра просвјете. Он 
је славио Ига као пјесника, који је француски 
језик учинио великим. Његова дјела, рекао је, 
била су многобројна и снажна као и творац им. 
Он је поезији дао љупкост, сјај и такав полет, 
какав нико није могао. Осим тога, величао га 
је и као грађанина. Завршио је ријечима: »У 
име француске републике поздрављам данашњу 
успомену — славом увјенчаног пјесника, који 
је отаџбину учинио великом, а људе попра- 
вио«. Велико допадање произвео іе и говор бив- 
шег министра Ханота, који је у име Академије 
говорио. Хвалио је Француску“ која умије да ци- 
јени велике људе, па је онда изложио како је 
Иго био један од юних људи, који су учинили 
да се Француској указује част. Пошто је бацио 
летимичан поглед на живот Игов, продужио је: 
»Његова дјела стоје у тако тијесној вези с исто- 
ријом доба, у које је живио, да је и једно и 
друго важно попратити«. Прелазећи на његов 
пут по Италији и Шпанији рекао је даље: »Међу 
најзначајнијим услугама, које је Иго учинио сво- 
јој домовини, највећа је она коју је учинио је- 
зику, јер га је дотјеривао према потребама. То 

му је дјело незаборавимо, и када је умро, пру- 
жила му је не само Француска но цијела Јевропа 
палме у знак жалости«. Завршио је ријечима: 
»Пред Виктором Игом понова се отварају двери 
Пантеона за нове славе«. Госпође: Барт, Сегон- 
Вебер и Моне Сили декламовале су поједине 
стихове, а хор је пјевао химну: »А 1а Ктапсе«. 
Овим је завршена свечаност прије подне. Послије 
подне било је откриће споменика на тргу Вик- 
тора Ига. Споменик Игов је од бронзе, а из 
млађих година. Над њим су се надвиле четири 
музе. Цијела околина трга била је искићена три- 
бинама и заставама. Предсједник општине Дусе, 
поздравио је Лубе-а који му је пружио руку. 
Музика је свирала Марсељезу, па су послије чи- 
тали своје говоре: Дусе, Пол Морис и Сенски 
профект, но једва да су околни што чули. Пол 
Морис је благодарио Лубеу на присуству и ре- 
као: »Цио цивилизовани свијет, чије су очи упрте 
на ову величанствену свечаност, гледа пред овим 
спомеником Париз и Француску сједињену и јед- 
нодушну«. Држао је још говор Сенски префекат, 
музика је интонирала »Сһапё Яо дерагћ«, и све- 
чаност је завршена. — Српску цјелокупну омла- 
дину заступали су петорица чланова српске па- 
риске академске омладине као званична депута- 
ција. Они су присуствовали свима свечаностима 
са српским тробојницама па грудима и свугде су 
били ванредно срдачно предусретани. На споме- 
ник Игов положила је српска омладина вијенац 
од природног швијећа с палмама и с натписом; 
А Үісіог Ниро је јецпевве чегђе. (Виктору Игу 
— српска омладина.) Уједно је српска омладина 
заједно са француском учествовала и код импо- 


у 


зантног дочека изасланика града Прага. Одушев- 
љене узвике, којима су французи дочекали своје 
госте, проламало је у више махова: живели! Чеси 
су пружали Србима руке и клицали: На здар 
Срби! На свима свечаностима том приликом у 
Паризу налазили су се Срби са Чесима. Без пре- 
тјеривања се може рећи да су послије Чеха Срби 
најбриљантније учествовали у овој културној 
прослави француској. 

Српска је скупштина телеграфски поздра- 
вила француској комори прославу стогодишњице 
Виктора Ига. Тај телеграм гласи: »Народна скуп- 
штина се жури па поднесе народу француском 
преко вас, г. председниче, своје осећаје дубоке 
симпатије и искреног дивљења приликом просла- 
ве стогодишњице рођења неумрлог Виктора Ига, 
великог песника слободе, најплеменитијих бра- 
ниоца права слабих и угњетених. Српски народ 
неће заборавити, да је Виктор Иго подигао свој 
моћни глас и за његова права, која не застаре- 
вају, у најкритичнијем тренутку његове историје«. 
Овај телеграм уз велико допадање посланика 
прочитан је у сједници француске коморе, која 
је овластила предсједника да народној скупштини 
у Биограду изјави захвалност њену. На исти 
поздрав српске скупштине предсједник француске 
коморе Павле Дешанел упутио предсједнику На- 
родне Скупштине овај брзојав: »Његовој екселен- 
цији Господину Поповићу предсједнику Народне 
Скупштине у Биоград. Сад сам баш прочитао, 
уз једнодушно одобравање посланичке коморе 
симпатичну депешу, којом се Народна Српска 
Скупштина придружује прослави славом увјенчане 
стогодишњице рођења Виктора Ига. Част ми је 

молити вас, да у име француске посланичке ко- 
море извёлите изјавити Српској Пар. Скупштини 
нашу живу благодарност. Павле Дешанел«. У 
исто вријеме одговорио је предсједник францу- 
ског сената, на честитку Српског Сената, коју 
му је њезин предсједник упутио. Честитка срп- 
ског сената гласи: »Господину Фалијеру, пред- 
седнику сената. Париз. Молим вас да поднесете 
француском сенату честитања сената краљевине 
Србије о стогодишњој прослави Виктора Ига и 
да пред њим будете тумач особитог дивљења 
које српски сенат гаји према великом песнику и 
светилу Француске. — Председник Сената Дим. 
Маринковић«, Одговор гласи: »Господину Д. Ма- 
ринковићу предсједнику сената, Биоград. Молим 
вас да изјавите сенату краљевине Србије срдач- 
ну захвалност и увјерење о топлим симпатијама 
сената Француске Републике. — Предсједник Се- 
ната Фалијер«. 


Занимљиво је, како су у кратко изразили 
свој суд о Хигу некоји садањи француски пје- 
сници, писци и критичари. 

М. Вопдт: »Питате ме, што мислим о ње- 
говој пластичкој визији, Врло је интензивна, врло 
оригинална и индивидуална. То је јак осјећај 
декорације. Хиго је декоративни гениј«. 


М. Ј. К. Ноуктапв: »Ах! да није политика 
захватила Хига, ко зна, шта би он створио на 
умјетничком пољу 2« 

Ег Сорёе вели: »В. Хиго, то је један сви- 
јет. Ја љубим његов рад над свима другим. ТО 
је за мене највећи пјесник, што је икада би- 
тисао«. 

Јајев Іетаіте: »Све странке, сва мишљења 
могу се позивати на Хига. Шјпдеуњ Мешо; ре- 
као је, да је он звоно, што вибрира у свим зву- 
ковима. То је права истина. То је јека, то је 
један свијет; и нико га не може пресвојити«. 

Мопле-Би Лу: »Хиго је снажан драматичар 
и врло способан упркос опћем мишљењу. Што 
ме највише задивљује у свим његовим драмама, 
особито у »Вигстауев« то је његова чудновата 
умјетност, која управо задивљује, а коју је он 
доказао. У том је погледу диван као и Сарду«. 


ИЗ ЛИСТОВА 


+ »Српска Домаја« доноси многе лијепе 
поучне чланке из његовања здравља, дјеце и 
практичне куиње. Од белетристике доноси »Ста- 
ро добро време и стари добри људи,« од Гре- 
бострека ; »Старачка љубав« од Доре. У пријеводу 
доноси »Присни пријатељи« од Максима Горког. 


+ Изишао је »Књижевни лист« на Цетињу 
за јануар и фебруар. Садражај прозаичних ства- 
ри: »Прорицање на мачу« од Оливере; »Кум 
Стијепо« од Луке Јововића 

+ »Летопис« Матице Српске. Књига 212. 
Свеска П. за годину 1902. У Новом Саду. Изда- 
ње Матице Српске. 1902. На великој 8-мини са 
139 стр. Пријеглед: !. Ђурађ Вуковић, деспот 
српски, и Ђорђе Кастриот-Скендербег, вођ арба- 
нашки, године 1444. Од Илариона Руварца. 11. 
Чича-Гаврилова трагедија. Приповетка Јанка Весе- 
линовића. Ш. О кнезу Павлу Раденовићу. Прило- 
жак историје Босне крајем ХІҮ. и поч. ХУ. вије- 

ка. Од Јована Радонића (Свршетак). ІУ. Циганин. 
Пјесма А. Н. Пушкина, пријевод Јована Дучића. 
У. Фридрих Ниче. Живот и филозофија. Од дра 
Бранислава Петронијевића. (Наставак). “1. Књи- 
жевност: 1. Оцјене: »Јован Дучић. Пјесме«. Од 
Марка Цара. »Православна Далмација. Написао 
Е. Н. М« Од Јована Радонића. 2. Приказ: а) 
Белетристика: »Милан Андрић. Слике нз мога 
албума«. М. Недељковић. — »Песме Дим. Гли- 
горића«. М. С—ћ. — »Радоје М. Домановић. 
Краљевић Марко по други пут међу Србима Данга. 
Вођа«. М. С—ћ. б) Историја и географија: > Јов. 
Н. Томић. Састанак и договор српских главара 
у Кучима 1649. год.« Ј. Р. — >Др. Јован Цви- 
јић. Преглед географске литературе о Балканском 
Полуострву«. П. Марковић. 3. Преглед повреме- 
них зборника: Научни и стручни листови: »Го- 
дишњица Николе Чупића. ХХК« Ј. Р. — »Егје- 
Кехбзвк а +бгібќпеіі Фпдошапуок ЕКбгеђој. ХІХ.« 
Ј. Р. — »Извћстја русе. археол. инстит. въ Кон- 
стантинополћ. МИ.« Ј. Р. — »'Ујеншк Ег. ћгу.- 
вјау дани. тета јзког агкіуа. ПІ и ТУ. ро. « Ј. 
Р. 4. Биљешке. УП. 


+ Др. Каменко Суботић почео је у 9 бр. 
»Бранкова Кола« да износи >Кронику двеју сезона 
Српског Кр. Позоришта« у Биограду (1899—1901.) 


+ Даница Бандић штампала је у 10 броју 
»Бранкова Кола« причу »Разлози« 

+ М. Решетар написао је у 10 бр. »Бран- 
кова Кола«: »Неколико ријечи о »одговору« г. 
дра. И. Шајковића«. 

+ Од преведених прича доноси »Бранково 
Коло« од Зајуаога Тагіпе: »Очинске бриге (Бр. 

7.) превео Ђ. П. Д., од Јана Неруде арабеску 
»Фрања« (Бр. 7.) превела Зорка Ховоркова, од 
Јеопа Бісһеріпа > Мајка Антонин дечак« (Бр. 8.) 
превела Делфа И. Иванићева, од Тађогі Ваћегіа 
»Новинар« (Бр. 9.) и од Мајопуа-у Юол%б-а »Де- 
војка« (Бр. 10.) превео Т. Ст. Шкрбић. 

+ »Босанска Вила« доносн у 5 броју »Ни- 
колај Васиљевић Гогољ« од Драгослава, са ли- 


ком књижевниковим. 

КРОНИКА 


+ »Српска Краљевска Академија Наука« у 
Биограду на својој свечаној сједници 22. фебру- 
ара о. г, објавила је ријешење одбора књижевног 
фонда пок. Архимандрита и књижевника Ниђи- 
фора Дучића, нашег Херцеговца, да је прва на- 
града из тог фонда у 1000 динара додијељена 
спису »Из црквене Историје Срба у Турској у 
ХУШ и ХІХ. веку«, којег је писац Иван Иванић, 
Вицеконсул Српски у Скопљу, Старој Србији, На 
расписану награду пријавила се три писца са 
својим дјелима, а ову прву награду додијелила 
је Академија Наука г. Иванићу, сараднику »Мале 
Библиотеке«. Ово ће бити прва књига Дучићеве 
задужбине. Те књиге излазиће сваке године (по 
једна) те ће то бити нов српски годишњи Кеуце, 
као што је »Годишњица« Чулићеве, Коларчеве 
задужбине и т. д. 

+ Др. Никола Ђорић издао је књижевни 
оглас гдје позива на претплату на »Косово«, 
епопеју о боју на Косову, прва књига. Велики 
догађај и судбсносна битка на Косову Пољу, 

која је ријешила сулбину српскога и турскога 
народа, подесна је и по важности својој једин- 
ствено достојна, да буде опјевана у виду правог, 
великог епа, који би имао да представи не само 
судар и битку двају народа него и опште стање 
културног живота њиховога, посебице српскога. 
План тако великога посла смишљајући и распо- 
ред тако велике грађе удешавајући, кроз цијеле 
двије деценије: почео је писац од три године на 
овамо, обрађивати, и први плод тога рада, ову 
прву књигу износи пред српске читаоце као обра- 
зац, као огледало онога што још има доћи. Пи- 
сац се обраћа људима од књиге да својим одзи- 
вом, претплатом, олакшају, омогуће успјешност 
почетка и цијелога предузећа овога. У колико 
Һе се примјерака књига штампати, зависиће од 
пријављеног броја претплатника, због чега је по- 
требно, да се што прије пријаве. Књига, која ће 
представљати заокругљену цјелину, биће велика 
око 15 табака велике осмине, на лијепој и ску- 
поцијењеној хартији. Стаће за претплатнике 3 дин. 
— 3 круне — и биће готова најдаље до краја 
априла ове године. Претплатни новац треба слати 
на писца у Неготин, одакле ће се и књиге сва- 
ком разаслати. Скупљачи имају на 10 књига је- 
дну на дар. 

+' Биоградско Раденичко Друштво приредило 
је, почевши од септембера пр. г. низ народних 
предавања, која су држана сваке недјеље овим 
редом: ! Др. Милош Поповић, лекар: »Алкохо- 
лизам«. — ИП Г. Коста Јовановић, секретар Био- 
градског Радничког Друштва: »Синдикални по- 
крет у Данској«. — 11 Др. Јован Скерлић, про- 
фесорски приправник: »Народни университети у 

Француској«. — ТУ Др. Бранислав Петронијевић 
професор Велике Школе: »Спиритизам«. — М Јаша 
Продановић, професор: »Васпитање воље«. — 
УІ Недељко Кошанин: »Постанак земље и разви- 
так живота на њој«. — МП Јанко Веселиновић, 
књижевник: »Живот на селу«. — МШ Душан 
Марковић, телеграфист: »Примена електрицитета 
у телеграфији и телеграф без жица«. — 1Х Ко- 
ста Јовановић; »Благостање« у Србији. — (1 дио) 
— Х Стеван Луковић, свршени правник: »Пореза 
(прогресија и социјална задаћа порезеј«. — ХІ 
Коста Јовановић, »Благостање« у Србији (И дио), 
— ХН Миленко Вукићевић, професор: »Поли- 
тичко уређење Србије у почетку ХІХ века«. — 
ХН Др. Јован Скерлић, доценат Велике Школе; 
»Научни морал«. — ХІҮ Коста Јовановић; »Коопе- 
рације«. — ХМ Др. Бошко Љубишић, писар ми- 
нистарства спољних послова: »Радничко законо- 
давство у Њемачкој«. — ХҮІ Живко Јоксимовић, 
професорски приправник: »Вулкани«. — ХМІЕ Др. 
Бранислав Петронијевић: »Песимизам и хумани- 
зам. (14. јануара 1902). 


+ Књижарница Велемира Валожића издала 
је: »Зашто је што у свету«. Питалице из при- 
родних наука, паписао Павле Аршинов, професор. 
Под горњим насловом изашла је из штампе књига 
намијењена и школи и кући. — Од предговора те 
књиге овдје да наведемо ова мјеста; »Није толика 
срамота немати одела, колика је немати знања, 
немати науке. Оно што ко научи, не служи 
му само као знање добру, него и као олакшање 
и помоћ, да друго што лакше научи. Међу по- 


јавама у свету тесна је веза. Што ко боље ра- 

зуме једну, лакше ће тиме разумети другу, која 
с оном стоји у вези. Управо да ко и познаје 
поједине појаве, ако им не зна узрочне везе, не 
може их потпуно разумети. А свесну човеку не 
може бити веће потребе, него што је, да зна, 
зашто се око њега све онако збива, као што се 
збива. И овој је књизи смер, да упути, да помо- 
гне, да се проуче и разумеју најобичније појаве 
око нас. За сада почињемо с физиком. Ко само 
зна како у физици има ствари које је тако рећи 
немогућно упростити у излагању, тај ће разу- 
мети колико труда ваља уложити у писању ова- 
ких ствари. А опет су за нас таке ствари од ве- 
ћег значаја, него у оних великих народа, јер ми 
ваља да помажемо, да се у нашег света на овај 
начин допуни знање до којег долазе они народи 
сређенијим школовањем«. Цијена је књизи 1 круна. 
Скупљачима претплате на 5 књига једна бесплат- 
но. Поруџбине ваља слати Издавачкој Књижар- 
ници Пахера и Кисића у Мостару. 


+ Ђ. Ивковић, учитељ у Биограду, прире- 
дио је за штампу књижицу за ђаке, која ће се 
звати »Ђурђевак«. Поред илустрација, у књизи ће 
бити и пјесмица, причица, разних описа, путо- 
писа, поучних чланака и т. д. Књига ће се до 
Ђурђева дана разаслати свима претплатницима, 
а изнијеће најмање 5 штампаних табака и стаје 
60 хелера. Скупљачима, се уступа шеста књига 
за труд. Претплату ваља слати књижари Велимира 
Валожића или Издавачкој Књижарници Пахера и 
Кисића у Мостару. 


+ Познати пријатељ Словена Алфред Јенсен 
издао је у Штокохлму: »Слике с пута (Кевеђу- 

дег а!. АПтед Јепвеп). У овијем сликама посве- 
ћено је седам глава јужнијем покрајинама срп- 
скијем. То су главе УП—ХШ у којима се описује 
јужна Далмација и Црна Гора. Дубровнику је 
дато почасно мјесто, и Јенсен ту прича и оцје- 
њује легенду о Марији с Лопуда (гл. УІН), опи- 
сује светковину св. Влаха (гл. ХІ) и Дубровник 
(гл. Х). О Црној Гори и Скадру говоре главе 
ХП и ХП, Слике с пута раздијељене су у шесна- 
ест глава. 

+ Штампарија Ф. Битермана у Сомбору 
позива на претплату књиге »О Јовану Јованови- 
ћу-Змају« од дра. Лазе Костића. Књига ће изни- 
јети 25 — 30 штампаних табака на нарочито за 
то нарученој хартији, велике осмине. Цијена је 
књизи 6 круна а претплату ваља слати штампа- 
рији Миливоја Каракашевића у Сомбор. 


+ Као четврта Књига Матице Срске изи- 
шле су »Успомене из нашег црквенонародног жи- 
вота« од дра Теодора Мандића. 

+ Православно Црквено Право и Правосла- 
вно Калуђерство од др. Н. Милаша, епископа 
изишло је из штампе. Наруџбине ваља слати 
Издавачкој Књижарници Пахера и Кисића у 
Мостару. 


+ Изишла је ҮШ свеска »Знаменити Срби 
ХІХ. века«, Са ових 6 слика: Јаков Ненадовић, 
Јован Ковач, Петар Јокић, Данило Медаковић, 
Илија Коларац, Иван Југовић. Уз слике иде за- 
себан опширан опис сваке слике: Претплату и све 
поруке треба слати: Српској Штампарији у За- 
гребу. 9 свеска исте књиге доноси: Стевана 


Книћанина, Владику Платона Атанацковића, Ка- 

тарину Ивановићеву, Димитрија Фрушића, Арсе- 
нија Лошу и Узун Мирка Апостоловића. 

4- »Женско питање«, написао др. Дан. Тр- 
бојевић, Сремски Карловци, српска Манастирска 
штампарија 1902. Прештампано из »Бранкова 
Кола« за год. 1902. 

4 »Горски Вијенац« од владике Петра Пе- 
тровића-Његуша изишао је преведен на мађарски 
језик. Пријевод је од гимназ. професора др. 
Веселина Ђисиловића. Који су читали тај при- 
јевод веле, да је добар и по слогу и по стиху. 


+ У Паризу ће поред силних нових изда- 
ња Игових дјела, поред силних пригодних рас- 
права о његовом животу и раду, изићи још досад 
необјављени му радови, које су његови насљед- 
ници брижљиво прегледали и за штампу прире- 
дили, и који износе ништа мање него четрнаест 
свезака велике осмине. Овака велика количина 
рада довољна је да испуни читав живот један. 


4 Доњотузланско српско црквено пјевачко 
друштво издало је »Споменицу« о свом петнае- 
стогодишњем раду и освећењу друштвене заста- 
ве, У првом дијелу књиге је по годинама сре- 
ђен друштвени рад из кога се види да је: од 1. 
марта 1886. год. до 20. маја 1901. одржано 
28 редовних и изванредних главних скупшти- 
на, у којима је донесено 112 разних ријешења. 
Управни одбор друштва имао је за то вријеме 
176 редовних и изванредних сједница, у којима 
је донесено 396 разних закључака. Друштво је 
у свему до сада приредило: а) 42 друштвене за- 
баве и бесједе, 6) 19 друштвених сијела, в) 15 
већих и мањих излета и г) 20 бакљада и сере- 

нада. У свима приликама отпјевало је 261 пје- 
сму и то: 167 у мушком и 94 у мјешовитом 
збору. Извело се 27 соло, лво—, тро —, и 
четверопјева, и то 15 уз пратњу кога инстру- 
мента а 12 без икакве пратње. Друштвени ди- 
лентанти одиграли су 13 разних позоришних ко- 
мада, а тамбурашки збор научио је безброј српских 
кола и пјесама, Литургију је појало од разних 
композитора и то: 108 пута у мјешовитом, а 
102 пута у мушком збору. Присуствовало је и 
појало при 42 спровода, 19 разних освећења во- 
дица и благодарења, 14 парастоса и 6 вјенчања, 
У другом дијелу описана је свечаност освећења 
заставе са исказом добровољних прилога и че- 
ститака. 


1- Исидор Бајић почео је у Новом Саду да 
издаје »Српску Музичку Библиотску«. Као први 
број изишла је »Песма о песми« ријечи Змајеве а 
за мешовити лик компоновао издавач ове биб- 
лиотеке. Библиотека ће излазити једаред мјесечно 
а цијена је 70 хелера сваком броју. Претплата се 
прима само на три броја. 

+ Из »Школског Вјесника« за 1901 г. од- 
штампана је расправа: »Својства, вриједност и 
важност злата и сребра за индустрију« написао 
Теодор Филипеско, хемичар и чиновник лунци- 
рања. Цијена 50 хелера. 


+ Одлуком књ. црногорског Министарства Про- 
свјете и Црквенијех дјела, излазиће, црквено-школ- 
ски лист »Просвјета« и унапријед. Што је пропу- 
штено, накнадиће се с првом повећом књигом, 
а за тим ће лист редовно излазити. 

+ Зидни календар »Здравац« којег у Србији 

издаје и уређује г. Др. Радивој Вукадиновић окру- 
жни љекар из Ћуприје, са практичним поукама 
о чувању здравља и првој помоћи у болести, 
изишао је ове године и на руском језику у књи- 
жари Березовскаго у Петрограду под насловом: 
»Здоровје и Полза« (по обрасцу сербскаго народ. 
кален. лекара Др. Р. Вукадиновића.) У том ру- 
ском издању преведени су махом чланци докто- 
ра Вукадиновића, а неки су према руским хиги- 
јенским приликама прерађени. Чује се да ће и 
Чеси удесити сличан календар. 

+ У својој петој свесци »Срђ« је увео нову 
Даничићеву ортографију за латиницу, у којој 
сваки звук има свој знак. Овим се правиписом 
штампа и Акайетіјекі тјебюік. 

+ »Горак шећер«. Шаљиве причице и пр- 
тице. Написао Ј. Т. Штампа Српске штампарије 
др. Свет. Милетића у Новоме Саду. 1902. Цијена 
20 потура (10 новч.). Поручити треба код Косте 
Лере, Нови Сад. Препродавци имају трећину по- 
пуста, но поштарину плаћају они. 

+ »Нтуаівка Мівао« јавља да ће у својој дру- 
гој четврти донијети низ чланака о »Агарном 
питању у Босни и Херцеговини«. Чланци ће изи- 
ћи у посебном издању на француском и њемач- 
ком језику. 

+ Из »Кола« посебно је одштампан чланак 
Алфреда Јенсена: > једна скандинавска књига о 
словенским литературама. 

4 Из годишњице Николе Чупића књ. ХХІ 
прештампане су биљешке Тих. Р. Ђорђевића: »Са- 
мртни обичаји у Турака«. 

+ Изишле су књиге »Матице Хрватске« за 
1901 годину: 1. Ђурашин: »Птице«, природо- 

писне и културне цртице. 2. Клајић: »Крчки кне- 
зови Франкопани«. 3. Марулић: »јудита«, уредио 
М. Кушар са уводом од П. Касандрића. 4. Тур- 
гењев: »Изабране приповиести«, превели Јос. Миш- 
катовић и М. Дивковић. 5. Великановић: »Отми- 
ца«, шаљиви епос. б. Новак: »>Два свијета«, 7. 
Драженовић: »Повјест једнога вјенчања«. 8. Куз- 
ма Новић: »Витропир« у три чина и 9. В. Т. Б.: 
»У малом свијету«. 

+ »Право мањина« од др. Ђорђа јелинека 
професора права на хајделбершком университету, 
с одобрењем пишчевим превео Ђорђе М. Јоси- 
мовић. Одштампано из »Бранича«. Београд 
штампано у Државној Штампарији Краљевине Ср- 
бије 1902. 

+ Добро уређени словеначки лист »&оуеп- 
Ка«, који излази у Трсту, под уредништвом Иван- 
ке Анжић-Клеменчић, поклања лијепу пажњу срп- 
ској књижевности, доносећи у ступцима свога 
листа пријеводе из лијепе књижевности, приказе 
и биљешке српских књига и листова, а прати и 
кретање српских женских удружења. У трећој 
овогодишњој свесци доноси у пријеводу од И. Ин 
Ф. Клеменчић, Лазаревићеву приповијетку »Школ- 
ска: Икона«. 

+ Чески лист »Н Ла ћКа« доноси у четвртој 
овогодишњој свесци једну нотицу пољ натписом 
»Часописи у Русији«. У цијелој Русији излази 
900 часописа, управо седам пута мање него у 
Њемачкој, пет пута мање него у Француској, 
четири пута мање пего у Енглеској, а и мање 
државе, као: Данска, Белгија и Шпанија имају 
више часописа него Русија. У Швајцарској до- 
лази на сваки милион житеља 230 периодичких 

листова, у Белгији 153, у Њемачкој 133, у Фран- 
цуској 114, у Норвешкој 89, у Енглеској 88, у 
Шпањолској 68, у Италији 51, у Аустроугарској 
43, у Грчкој 34, у Србији 26 а у Русији само 9. 

+ »Методика образоване обуке у пучким 
основним школама«. Др. Ј. Турић проф. на пре- 
парандији у Петрињи, јавља, да је његова књига 
под овим насловом доштампана, и да ће је пи- 
сац разаслати почетком априла. Цијена је уко- 
риченој књизи 4 к. поштом 30 пот. више. 

+ Њемачка књижара С. 17. Атејапр у Лајп- 
цигу почела је издавати дјело »Тле Іліќегаіџгеп 
дев: Овђелв іп Езплејдатнће ппреп«, и као први 
дио изишла је »Историја пољске литературе« од 
сауредника познатог »Архива за слов. филоло- 
гијус, и берлинског професора А. Брикнера. Ци- 
јена је овој пољској литератури 10 франака, а 
има 600 страна. Историју чешке литературе на- 
писаће за ово издање чешки литерарни истори- 
чар Ј. Влчек; историју руске литературе Ф. Вол- 
нер, а историју свих јужно-словенских литература 
заједно др. Матија Мурко. 

+ Изашла је :ХІ. и пошљедња свеска огро- 
многа дјела »Црквенога Рјечника« ‹ Кігсһеп1ехі- 
коп) од Вецера и Велтеа. Рад ове двојице зна- 
менитих редактора наставио је и довршио познати 
научник-богослов Др. Ф. Каулен. 

+ У Земуну је отпочела давати представе 
српска позоришна дружина Душановића. 

4 У Њујорку је почео излазити »Српска 
стража« илустрован српски лист штампан лати- 
ницом. У својим првим бројевима доноси причу 
Лазе Лазаревића »Он зна све«. 

+ »Душа и Бесмртност«, Написао Алексан- 

дар Живановић, православни свештеник, профе- 
сор-катихета у кр. средњим заводима осјечким. 
Оштампано из »Источника«. Цијена 1 круна и 
60 потура. Сарајево, Прва српска штампарија 
Ристе Ј. Савића 1901. Велика осмина. Стр. 151. 
+ Аптеа Сарпв написао је веселу игру »ев 
депх ЕсоЇев« и играла се у париском вариете 
позоришту са огромпим успјехом. 

+ Чувени професор географије у биоград- 
ској Великог Школи, др. Јован Цвијић, добио је 
ових дана службени позив на Чешки универзитет 
у Праг, а са сјајном материјалном понудом. Кад 
се ана, на каквој научној висини стоји прашки 
чешки универзитет, овај је позив свакако лије- 
по одликовање за Цвијића и српску науку. Но 
колико је год то велика почаст — толико би 
штета било, да Биоград, који ће наскоро доби- 
ти универзитет, изгуби тако одличну научну 
снагу. 

+ У кр. српском министарству грађевина 
примљен је нацрт споменика, сргским јунацима 
из таковског устанка, који приказује књаза Ми- 
лоша у војводском одијелу са заставом у руци, 
а до њега војвода Паштрмац и свештеник с кр- 
стом у руци. Трошкови за овај споменик прели- 
минирани су са 44!/, хиљаде динара. Споменик 
ће се поставити у топчидерском парку, а према 
дворцу књаза Милоша. 

+ Одбор за подизање споменика Бранку 
Радичевићу ступио је у везу са српским умјет- 
ником, Ђ. Јовановићем, који је на париској изло- 
жби г. 1900 изложио своју израду: попрсје Бран- 
ково у подруг природне величине, те за тај рад 
био одликован златном медаљом. Јовановић је 

изјавио да је вољан уступити свој модел и уоп- 
ште посредовати да се споменик у Паризу салије 
од туча и прикладно изради. 

+ Одбор Дјевојака за подизање споменика 
пок. Војиславу Илићу, пјеснику, који стоји под 
највишом заштитом Њ. В. Краљице Драге, позива 
српске умјетнике да изволе поднијети своје про- 
јекте за споменик Војиславу. Облик: попрсје обич- 
не величине са постаментом. 

+ Као приступну академску бесједу држао 
је г. Љуба Јовановић о »Летопису попа Дукља- 
нина«. 

+ У Биоградским круговима књижевника и 
умјетника појавила се мисао да се оснује ужа 
заједница људи од књижевности и умјетности. 
Прије је било нешто слично томе Књижевна За- 
једница, али је морала да престане. 

+ Српско Народно Позориште завршило је 
1 марта своје представе у Сентомашу са близу 
2200 круна сувишка и отишло је у Сомбор. 

+ Италијанска умјетничка група са Мас- 
кањием на Челу дала је у Бечу са ванредним 
успјехом а у присуству најодабраније публике 
»Ефађај тшаќег«. Друштво је оданде отишло у 
Праг. 

+ У Загребу ће крајем сезоне укинута бити 
опера, оперета и балет, због огромног дефицита 
који не стоји ни у каквој вези са финанцијал- 
ном снагом земље. 

+ Бечко друштво »Кружок љубитељеј ру- 
скаго језика«, а уз судјеловање академских дру- 
штава »Балкан«, »Буковина«, »Словенија«, 230- 
ра« и »Звонимир« — приредило је литерарно- 
драматску вече у спомен педесетогодишњице 

смрти Николе Васиљевића - Гогоља. Програм је 
сав о Гогољу, украшен сликама слављеника. 

+ Изашла је из штампе у наклади Издавачке 
Књижарнице и Штампарско-Умјетничког Завода 
Пахера и Кисића у Мостару »Читуља.« »Помян- 
никъ живущихъ и усопшихъ братій нашихћ» 
Ова књижица (Читуља) износи 32 странице мало- 
га формата, на дебелој, глаткој хартији. Садржи 
два дијела са рубрикама »О здравіи рабовъ 
божјихђ« (за живе) и »О упокоеніи рабовъ 
божіихъ« (за мртве) и са иконом Воскресенија 
Христова. Ову књижицу (Читуљу) препоручујемо 
свакој православној породици. Цијена: у меком 
повезу 20 потура (хелера) или 25 пара дин. у 
платненом повезу 50 потура (хелера) или 60 
пара дин. 

+ У Плевљима је отворена српска гимна- 
зија. За управитеља ове гимназије постављен је 
Танасије Пејатоваћ. 

+ Као најпознатије дјело за чување здрав- 
ља и лијечења болести сматра се у посљедње 
вријеме изишло издање: »Рјаћеп, йіе пеџе Неп- 
тећћоде«. Дјело износи у лијепим корицама октав- 
ног формата 1951 страну текста, 9 већих ана- 
томских модела у бојама, који се дају на најмање 
дијелове разложити, 24 хромотаблице и 432 слике 
у тексту. Као допуна овоме је опсежна књига са 
888 страна текста, са анатомским моделом жен- 
ског тијела у боји, са 15 хромотаблица и 48 
слика. Оба ова дјела у дивотном повезу стају 
22.50 марака. Могу се добити у Издавачкој Књи- 
жарници Пахера и Кисића у Мостару. 

+ У наклади Издавачке Књижарнице Пахера 
и Кисића у Мостару изишле су укусно израђене 

таблице »Прогнозе времена« на српском (Кћири- 
лицом и латиницом), њемачком, мађарском, че- 
шком, талијанском и румунском језику, саставље- 
не на основу науке, за 1902. годину, од Василија 
Спариосу-а. Цијена је 40 хелера. Од истог су 
писца изишла и темељна упутства ове прогнозе 
у засебно штампаној књизи: »Џђег діе Џтгзасће 
дег Мебег - Феифђиптел«. у наклади поменуте 
издавачке књижарнице. И књизи је цијена 40 хел. 

4 Чувени умјетник Алфред Гринвалд завр- 
шио је своја сјајна концертовања у Биограду и 
вратио се поново у Беч. 

4- Вијест да је Максим Горки постао ака- 
демиком побија се. 

4- Чувена талијанска књижевница Матилда 
Серао, чији су романи преведени на многе свјетске 
језике, ухапшена је због примања мита за на- 
баву службе. 

4 Књижара за српску и страну литературу 
Геце Кона у Биограду моли издаваче српских и 
хрватских листова и књига да јој по један егзем- 
плар под крстоплетом пошљу на углед ради по- 
руџбина. 

+ Као што неки Биоградски листови јав- 
љају »Друштво Светог Саве« ће пренијети сву 
своју имовину на Српску Краљевску Академију 
Наука, како би Академија што прије могла по- 
дићи свој дом у Кнез Михајловој улици. 


ЧИТУЉА 


+ Мајор |]. Стефановић витез Виловски пре- 
минуо је у Бечу 13. о. м. У 81. години свог 

живота. Покојник је познат као писац: »Сатмар- 
ско арадско-базјашки канал«; »Речно регулисање 
Угарске«; »Кршни кланци Казана« и т. д. Ње- 
гово Величанство благоизволило му је показати ве- 
лике знаке своје милости. Знаменито је, да се 
његово пророчанство испунило, да ће Сегедин 
бити потопљен прије него је по милости и са 
помоћу Његовог Величанства наново подигнут. 

+ У Петрограду је умро Петар Полевои, 
некадањи професор руске литературе на Варшав- 
ском универзитету. Он је написао неколико на- 
учних дјела, као и историју руске књижевности, 
и руску хрестоматију и т. д. Под његовом ре- 
дакцијом изишли су неки пријеводи Лесингових, 
Гетеових и Браће Грима дјела, 


ЛИСТОВИ 
КОЈЕ ДО САДА ПРИМИСМО У ЗАМЈЕНУ. 


»Босанска Вила« лист за забаву по- 
уку и књижевност год. ХҮП. у Сара- 
јеву двапут мјесечно, под уредништвом 
Никоде Т. Кашиковића. 

»Бранково Коло« за забаву поуку и 
књижевност год. ҮШ. у Сремским Кар- 
ловцима сваког четвртка, под уредништвом 
Паје Марковића-Адамова. 

»Коло« књижевни и поучни лист, два- 
пут мјесечно у Биограду под уредништвом 
Дан. А. Живаљевића. 

»Срђ«, лист за књижевност и науку, 
год. 1. у Дубровнику двапут мјесечно под 
уредништвом Антуна Фабриса. 

»Покрет«, год. І. у Биограду двапут 
мјесечно под уредништвом Милана М. Јо- 
вановића. 


»Српска Домаја« лист са забаву и по- 
уку год. І. сваке седмице у Новом Саду 
под уредништвом дра Славка Милетића. 

» Млепас« зађам! і ропсі, код. ХХХТУ. 
ц Гартера вуаке вейтісе род огейпі- 
уот Юү. Ојаге Агпојда. 

»отепка« славо вјоуепзКкора 7еп- 
зеуа, Јеб. УІ. а Тузи зуакесе шевеса, 
огејоје Гуалка Ап2іё Кјетепа6. 


»ИНаКа« год. ХІХ. излази у Брну под 
уредништвом Юг. Ратуе! Уусћод. 


»Источник« духовни лист за црквено- 
просвјетне потребе срлско-православног 
свештенства и народа у Босни и Херце- 
говини, год. ХУІ. у Рељеву двапут мје- 
сечно, уредник синђел Иларион Радонић. 


» Богословски Гласник« часопис за пра- 
вославну богословску науку и црквени 
живот, год. І. у Сремским Карловцима 

једаред мјесечно под уредништвом ирото- 
синђела Илариона Зеремског. 

» Православная Буковина«, лист за пра- 
вославни буковински народ, год. Х. у 
Черновицама, трипут мјесечно под уред- 
ништвом Конст. Ив. Козаркевича, 

»Врач Погађач« српски шаљиви лист, 
год. УП. двапут мјесечно у Загребу под 
уредништвом Стевана Бешевића-Џетрова. 

» Женски Свет« лист добротворних за- 
друга српкиња у Новом Саду, год. ХУП. 
једаред мјесечно под уредништвом Арка- 
дија Варађанина, 

»Нови Васпитач« орган за педагошку 
књижевност, год. ХУ. у Ср. Карловцима 
једаред мјесечно под уредништвом Радо- 
вана Малушевића. 

»Невен« Чика Змајевин лист, у Новом 
Саду двапут мјесечно под уредништвом 
Др. Јов. Јовановића Змаја. 

»Голуб« лист за српску младеж у Сом- 
бору год. ХХІУ. двапут мјесечно под 
уредништвом Јована Благојевића. 

»Споменак« год. Х. у Панчеву сваког 
мјесеца једанпут под уредништвом Ивана 
Мартиновића. 

»Глас Црногорца« лист за политику и 

књижевност, год. ХХХІ. једаред седмично 
на Цетињу под уредништвом др. Лазе 
Томановића. 

» Сарајевски Лист«, год. ХХУ. у Са- 
рајеву, трипут седмично, под уредништвом 
Ивана Васина Поповића. 

»Наше Доба« лист за политику, про- 
свету и привреду, год. ХУШ. у Новом 
Саду, трипут седмично под уредништвом 
Дра. Стеве Павловића. 

»Мале Ковине« у Биограду год. ХҮП. 
сваки дан под уредништвом Пере Тодо- 
ровића. 

»Србин«, год. ТУ. у Госпићу двапут мјс- 
сечно под уредништвом Стеве Обрадовића. 

(Наставиће се). 


Истратаћ. На 87 страници 20 свеке »Ма- 
ле Библиотеке« поткрале се неке погрјешке у 
првом реду од горе мјесто: Несторе Апрамовићу 
треба Авраме Несторовнћу а у 12 реду мјесто; 
Аврама Несторовића треба: Нестора Апра то- 
вића. На 21 страни »Пријегледа« у 17 реду од 
озго мјесто Сељаци треба Огљанчице. 

Уз ову свеску (Ш. и !М.) прилажемо двије 
дописне карте; једну са ликом ү Косте Тауша- 
новића, а другу са ликом + Архимандрита Ни- 
ћифора Дучића. 


ИЗДАЊЕ И ШТАМПА ИЗДАВАЧКЕ КЊИЖАРНИЦЕ И ТТАМПАРСКО- 
УМЈЕТНИЧКОГ ЗАНОДА ПАХЕРА И КИСИЋА У МОСТАРУ. 


